जिस इलाके में इंटरनेट वाईफाई अच्छे से काम करता है लेकिन मोबाइल नेटवर्क नहीं आता है, वैसे जगहों के लिए यह सुविधा एक बड़ा तोहफा होगी। वहीं के लोग अब सिर्फ सिम नेटवर्क पर निर्भर नहीं रहेंगे। इकॉनमिक टाइम्स के मुताबिक दूरसंचार विभाग ने टेलीकॉम सर्विस प्रोवाइडर के लाइसेंस नियमों में बदलाव किए हैं. इसमें कहा गया है कि सेल्यूलर मोबाइल सर्विस और इंटरनेट टेलीफोन सर्विस दोनों के लिए एक ही मोबाइल नंबर जारी किया जाएगा जिससे बिना सेल्यूलर नेटवर्क के Wi-Fi सर्विस से वॉयस कॉल करने के दरवाजे खुलेंगे।